Цхьана дийнахь Мит1а Г1ург1ача ч1аг1онан ара мангала вахара. Ч1ог1а нисъелла цанаш яра гонах. Иза вадон г1оьртира х1етахь т1ера мах баккха нах идош лелаш болу цхьа зуламан дай. Оццу хенахь к1антана т1аьхьавог1уш волчу Махьмада, ша саца а сецца, орца даккха итт шо долу Ахьмад хьажийра Цоцин-эвла. Стаг вадон баьхкиначех цхьаъ йийсарван аьтту белира. Церан шайн дийзира х1инца мах охьабилла. И г1уллакх хиллачул т1аьхьа, вежарша барт бира вай деден весет кхочушдан деза аьлла. Уьш гуттаренна а баха Эвтара схьабаьхкира. Анзоран к1отарахь даьхни дажадора цара. Аьхка и Садойн лома хьала а дуьгура.